Diari Oficial de la Generalitat Valenciana


Sumari del DOGV 3951, del 02-03-2001 (2001/1887)

ORDRE de 26 de febrer de 2001, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2001.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3951

Data del DOGV
:   02-03-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/1887


Data del document
:   26-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * formació professional
    * ajuda a l'ocupació
    * suport econòmic
    * lluita contra l'atur
    * ajuda pública

ORDRE de 26 de febrer de 2001, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2001. [2001/M1887]
  
Amb data 29 de desembre del 2000 va ser publicada en el Diari Oficial de la Generalitat Valenciana l'Ordre de 26 de desembre del 2000, de la Conselleria d'Economia, Hisenda i Ocupació, per la qual es determinava el Programa de Formació Professional Ocupacional i es regulava el procediment per a la concessió d'ajudes durant l'exercici de 2001.
  
Després de la publicació de la Llei de Pressupostos de la Generalitat Valenciana per a l'exercici 2001 (DOGV de 29 de desembre de 2000), i d'acord amb el que estableix l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Professional Ocupacional, la quantia màxima de les ajudes que puguen concedir-se per a cada via de programació, així com la línia pressupostària a càrrec de la qual es realitzaran.
  
En virtut d'això, i de conformitat amb el que disposa la disposició addicional primera de l'Ordre de 26 de desembre del 2000, de la Conselleria d'Economia, Hisenda i Ocupació,
  
Ordene
  
Article 1
  
L'assignació pressupostària per al Programa de Formació Professional Ocupacional definit en l'Ordre de 26 de desembre del 2000, de la Conselleria d'Economia, Hisenda i Ocupació, en funció de les vies de programació que disposa l'article 12 de la citada norma serà:
  
1. Mitjançant centres col·laboradors homologats (via 1), s'assigna una quantia màxima de 0.387.819.859 de pessetes (82.554.348,58 euros) que serà finançada per la Conselleria d'Economia, Hisenda i Ocupació, la distribució provincial de la qual serà la següent:
  
Alacant: 1.488.951.633 de pessetes (8.053.562,20 euros);
  
Castelló: 876.701.795 de pessetes (2.680.513,98 euros);
  
València: 6.791.502.498 de pessetes (13.067.995,40 euros).
  
2. Mitjançant entitats amb què s'establisquen convenis de col·laboració (via 2), s'assigna una quantia màxima de 513.501.890 de pessetes (3.005.060,52 euros) que serà finançada per la Conselleria d'Economia, Hisenda i Ocupació.
  
3. Mitjançant empreses o organitzacions empresarials de caràcter sectorial que assumisquen un compromís de contractació de, si més no, un 50% dels alumnes que finalitzen l'acció formativa (via 3), s'assigna una quantia màxima de 768.748.241 de pessetes (4.207.084,73 euros) que serà finançada per la Conselleria d'Economia, Hisenda i Ocupació.
  
4. Mitjançant entitats que aporten recursos per a desenvolupar la programació en centres de titularitat de la Generalitat Valenciana per blocs temàtics (via 4), s'assigna una quantia màxima de 1.321.257.863 pessetes (6.352.920,32 euros) que serà finançada per la Conselleria d'Economia, Hisenda i Ocupació.
  
Article 2
  
Es destinarà una quantia màxima de 465.213.372 de pessetes (2.404.048,42 euros) per a atendre les sol·licituds d'ajudes a l'alumnat.
  
Article 3
  
La totalitat de les ajudes previstes en els articles precedents es finançaran a càrrec de la línia T0218000 del programa 322.20 de la Llei de Pressupostos de la Generalitat Valenciana de 2001.
  
Article 4
  
Les assignacions pressupostàries previstes en la aquesta ordre substitueixen a les mencionades en la disposició addicional primera de l'Ordre de 26 de desembre de 2000, de la Conselleria d'Economia, Hisenda i Ocupació, per la qual es determina el Programa de Formació Professional ocupacional i es regula el procediment per a la concessió d'ajudes durant l'exercici de 2001 (DOGV núm. 3.907, de 29 de desembre del 2000) i tenen caràcter màxim, sense perjudici dels posteriors increments que puguen produir-se com a conseqüència de majors disponibilitats pressupostàries, increments aquests que hauran de publicar-se mitjançant resolució en el DOGV.
  
Article 5
  
El règim de pagament i de justificació de les ajudes es realitzaran en els termes establits en l'Ordre de 26 de desembre de 2000 (DOGV de 29 de desembre de 2000), i en les corresponents resolucions d'aprovació de concessió d'ajudes.
  
València, 26 de febrer de 2001
  
El conseller d'Economia, Hisenda i Ocupació,